เหลือเชื่อ! กลุ่มแบงก์ฉุดดัชนีเกือบ 4 จุด กูรูชี้สินเชื่อ Q1/59 เติบโตแบบชะลอตัว
กลุ่มแบงก์ร่วงแรง! โบรกฯ คาดสินเชื่อ Q1/59 เติบโตแบบชะลอตัวเหตุขาดมาตรการกระตุ้นศก.
9 ก.พ. 2559

ผู้สื่อข่าวรายงานว่า ราคาหุ้น ธนาคารไทยพาณิชย์ จำกัด (มหาชน) หรือ SCB ปิดตลาดรอบเช้าราคาอยู่ที่ 130.00 บาท ลบ 4.50 บาท หรือ 3.35% มูลค่าการซื้อขาย 843.45 ล้านบาท
ราคาหุ้น ธนาคารกสิกรไทย  จำกัด (มหาชน) หรือ KBANK ปิดตลาดรอบเช้าราคาอยู่ที่ 165.00 บาท ลบ 4.00 บาท หรือ 2.37% มูลค่าการซื้อขาย 545.13 ล้านบาท
ราคาหุ้น ธนาคารกรุงไทย  จำกัด (มหาชน) หรือ KTB ปิดตลาดรอบเช้าราคาอยู่ที่ 17.80 บาท ลบ 0.20 บาท หรือ 1.11% มูลค่าการซื้อขาย 421.31 ล้านบาท
ราคาหุ้น ธนาคารกรุงเทพ  จำกัด (มหาชน) หรือ BBL ปิดตลาดรอบเช้าราคาอยู่ที่ 148.50 บาท ลบ 1.50 บาท หรือ 1.00% มูลค่าการซื้อขาย 293.32 ล้านบาท
ราคาหุ้น ธนาคารกรุงศรีอยุธยา จำกัด (มหาชน) หรือ BAY ปิดตลาดรอบเช้าราคาอยู่ที่ 30.75 บาท ลบ 0.25 บาท หรือ 0.81% มูลค่าการซื้อขาย 6.02 ล้านบาท

จากภาพพบว่ากลุ่มแบงก์ปิดตลาดรอบเช้าฉุดดัชนีหุ้นไทยรวมกว่า 3 จุด
โดยบล.ซีไอเอ็มบี ระบุในบทวิเคราะห์(9 ก.พ.) คาดเหตุการณ์ที่จะเกิดขึ้นในครึ่งปีแรก 59 คาดกลุ่มธนาคารคาดมีสินเชื่อเติบโตชะลอตัวในไตรมาส 1/58 เพราะขาดมาตรการกระตุ้นเศรษฐกิจที่แข็งแกร่ง
ประเมิน NPL มีแนวโน้มสูงขึ้นในไตรมาส 1/59 หลังธนาคารขายและตัดหนี้สูญ  ขณะที่ NPL ในไตรมาส 4/58 NPL อาจเพิ่มขึ้นอย่างรวดเร็วในไตรมาส 2-3/59 เพราะวิกฤตภัยแล้งจะส่งผลกระทบต่อภาคเกษตร ซึ่งมีสัดส่วน 8% ของ GDP รวม
พร้อมคาดกำไรสุทธิจะเติบโตในปี 2559 จากอัตราการสำรองหนี้สูญที่ลดลง แต่กำไรก่อนตั้งสำรองยังทรงตัว คงคำแนะนำ Underweight กลุ่มธนาคารไทย และปัจจุบัน เราชอบ SCB มากกว่า KBANK
ขณะที่ บล.กรุงศรี ระบุในบทวิเคราะห์(9 ก.พ.) หุ้นกลุ่มธนาคารในยุโรปและสหรัฐร่วงหนักเมื่อคืนที่ผ่านมา ซึ่งคาดว่าจะกระทบต่อหุ้นกลุ่มธนาคารและตลาดหุ้นบ้านเราวันนี้ด้วย
 